***Výbor Národnej rady Slovenskej republiky***

***pre kultúru a médiá***

9. schôdza výboru

K č. CRD - 1014/2020

**29**

**Uznesenie**

**Výboru Národnej rady Slovenskej republiky pre kultúru a médiá**

**zo 7. júla 2020**

k návrhu poslanca Národnej rady Slovenskej republiky Jozefa LUKÁČA na vydanie zákona, ktorým sa dopĺňa zákon č. 261/2017 Z. z. o štátnej cene Jozefa Miloslava Hurbana a štátnej cene Alexandra Dubčeka **(tlač 107)**.

**Výbor Národnej rady Slovenskej republiky pre kultúru a médiá**

**prerokoval**

návrh poslanca Národnej rady Slovenskej republiky Jozefa LUKÁČA na vydanie zákona, ktorým sa dopĺňa zákon č. 261/2017 Z. z. o štátnej cene Jozefa Miloslava Hurbana a štátnej cene Alexandra Dubčeka **(tlač 107)** a

**A. súhlasí**

s návrhom poslanca Národnej rady Slovenskej republiky Jozefa LUKÁČA na vydanie zákona, ktorým sa dopĺňa zákon č. 261/2017 Z. z. o štátnej cene Jozefa Miloslava Hurbana a štátnej cene Alexandra Dubčeka **(tlač 107)**;

**B. odporúča Národnej rade Slovenskej republiky**

návrh poslanca Národnej rady Slovenskej republiky Jozefa LUKÁČA na vydanie zákona, ktorým sa dopĺňa zákon č. 261/2017 Z. z. o štátnej cene Jozefa Miloslava Hurbana a štátnej cene Alexandra Dubčeka **(tlač 107)** **schváliť** s pozmeňujúcim a doplňujúcim návrhom uvedeným v prílohe uznesenia*;*

#### C. ukladá predsedovi výboru

zapracovať stanovisko výboru do spoločnej správy výborov o výsledku prerokovania návrhu zákona vo výboroch v druhom čítaní.

Jozef **Pročko, v. r.** Kristián **Čekovský, v. r.**

overovateľ výboru predseda výboru

**Príloha k uzneseniu č. 29**

**zo 7. júla 2020**

**Pozmeňujúci a doplňujúci návrh**

**k návrhu poslanca Národnej rady Slovenskej republiky Jozefa LUKÁČA na vydanie zákona, ktorým sa dopĺňa zákon č. 261/2017 Z. z. o štátnej cene Jozefa Miloslava Hurbana a štátnej cene Alexandra Dubčeka (tlač 107).**

V čl. I sa za bod 2 vkladá bod 3, ktorý znie:

„3. V § 6 ods. 2 sa na konci pripájajú tieto slová: „a pamätnej plakety vo forme medaily; na lícnej strane medaily je vyobrazenie Alexandra Dubčeka a na rubovej strane medaily je nápis VLÁDA SLOVENSKEJ REPUBLIKY“.“.

Navrhuje sa ustanoviť, že pamätná plaketa vo forme medaily bude súčasťou aj štátnej ceny Alexandra Dubčeka, ktorú udeľuje vláda Slovenskej republiky.